Ministar Branko Ružić posetio Medveđu - Dnevnik Juga\nPočetna / DOGAĐAJI / Ministar Branko Ružić posetio Medveđu\nIna Dendić 13/08/2019\tDOGAĐAJI, Medvedja Ostavi komentar\nMinistar državne uprave i lokalne samouprave Branko Ružić posetio je opštinu Medveđa i razgovarao sa rukovodstvom o načinima za unapređenje usluga, koje opštinska uprava opštine Medveđa pruža građanima, kao i o projektima za bolji život svih meštana.\nKroz Fond za lokal Ministarstva državne uprave i lokalne samouprave opština Medveđa je dobila 1.460.000 dinara za modernizaciju rada opštine, tačnije za nabavku računarske opreme.\n“Pre svega želeo bih da istaknem jednu kvalitetnu i produktivnu saradnju između Ministarstva državne uprave i lokalne samouprave i opštine Medveđa. Mislim da smo uspeli da sagledamo sve aspekte produbljivanja naše saradnje. Fond za lokal pri MDULS je opredelio skromna ali dovoljna sredstva za računarsku opremu koja će svakako koristiti i opštinskoj upravi i naravno indirektno građanima Medveđe, ali smo takođe razgovarali i o projektu e-skupštine, kako bi već nakon konstituisanja novog saziva skupštine i lokalnih izbora 8. septembra, sama sala koja je već građevinski dobila novo ruho, biti i opremljena najmodernijom opremom” – rekao je Ružić na konferenciji za novinare.\nImajući u vidu multietnički sastav opštine, ministar je ukazao da je upravo to ono što izdvaja i stvara preduslove za širenje spektra mogućnosti na kojima opština Medveđa treba da se razvija, ali i veća odgovornost da usluge budu dostupne svakoj manjini.\n„U Srbiji funkcioniše 22 nacionalna saveta nacionlnih manjina koje rade jako uspešno. Zakon je jasno definisao šta je uloga nacionalnog saveta i prava nacionalnih manjina. Četiri zakona smo doneli prošle godine koji se direktno tiču manjina; omogućavaju ispisivanje toponima na jeziku manjine, daju prednost pripadnicima manjine pri zapošljavanju i omogućavaju dobrovoljan upis nacionalne pripadnosti u matične knjige“, podvukao je ministar i rekao da očekuje da će implementacija politika koje donosi Vlada RS biti brža i efikasnija na lokalu.\n„Reformišemo celokupnu upravu i svaki proces rada da bismo bili bolji za sve naše građane i razumem da je izazov odgovoriti na sve promene, kada nemate dovoljno kapaciteta. Zato postoji Fond Ministarstva i drugi projekti na kojima ovo ministarstvo radi. Od prošle godine smo konačno u mogućnosti da konkretno pomognemo opštinama da reše dosadašnje probleme i krenu u promene i tako budemo brži i uslužniji za naše građane“, kazao je Ružić.\nPredsednik opštine Medveđa, dr Nebojša Arsić istakao je da se sa Ministarstvom razgovaralo i o povezivanju opština Lebane, Bojnik i Medveđa putem Sporazuma o međuopštinskoj saradnji, a sa ciljem unapređenja u pojedinim oblastima čime bi se poboljšao kvalitet života svih građana. Takođe se osvrnuo na pomoć koju Ministarstvo državne uprave i lokalne samouprave pruža našoj lokalnoj samoupravi.\n“Zahvaljujući Ministarstvu, pored nabavljene opreme za simultano prevođenje, računarske opreme, uskoro ćemo dobiti jednu novu digitalizovanu salu skupštine koja će pružiti digitalni prenos skupštine. Pored rekonstruisane zgrade opštinske uprave, Doma zdravlja u Medveđi, na red čekaju projekti za škole u Sijarinskoj Banji i Medveđi. Pored ovih govorilo se i o problemima sa kojima se susreće naše Javno komunalno preduzeće “Obnova”, o iskazanim potrebama za mašinama i mehanizacijom, i iznalaženjem načina kako bi se ovo komunalno preduzeće unapredilo” – istakao je predsednik opštine Medveđa dr Nebojša Arsić.\nPrethodni Otvoren turnir u malom fudbalu „Hisar 2019“\nSledeći Leskovčani sa Hisara posmatrali kiše meteora\nMedijima u Jablaničkom okrugu svega 4,4 miliona dinara od Ministarstva kulture\nEpiskop niški g. Arsenije i Kolo srpskih sestara iz Leskovca podelili đacima Vaskršnje poklone\nTuristička organizacija Čačka u okviru kampanje „Čačak vas čeka“ danas je u centru Leskovca promovisala …


Seminar: Primena ISSAI 300 – Fundamentalna načela revizije svrsishodnosti – iskustva i najbolje prakse | Državna revizorska institucija\nCilj ovog seminara bila je razmena iskustva i prakse u primeni standarda za reviziju svrsishodnosti, predstavljene kroz tri teme:\nPoboljšanje revizije svrsishodnosti u VRI koristeći Smernice za reviziju svrsishodnosti (ISSAI 300, 3000-3999) - prezentacije Tonija Anglerida i Norberta Vajnrihtera;\nPrimena smernica koje podržavaju reviziju svrsishodnosti - prezentacije Hege Larsen, Elize Fidjestol i Marije Lime;\nKoji standardi oblikuju naš rad - prezentacija Lubice Gazdove, Štefana Kabateka i Norberta Vajnrihtera.\nU drugom delu seminara, delegacija DRI imala je priliku da kroz rad u grupi, aktivno učestvuje u razmatranju javnih nabavki i primeni određenih standarda revizije svrsishodnosti u mogućim situacijama.\nDrugog dana seminara, nastavljen je rad u grupama i tom prilikom naša delegacija je aktivno učestvovala u prethodno osmišljenim studijama slučaja, koje se tiču odnosa revizora i višeg rukovodstva. Članovi naše delegacije su na licu mesta potvrdili poštovanje standarda u sprovođenju revizija svrsishodnosti u Republici Srbiji.


Projekat u cilju unaprjeđenja regionalnog turizma | Analitika - Informativni Portal\nProjekat u cilju unaprjeđenja regionalnog turizma\nProjekat pod nazivom Regionalni razvoj turizma - Trostruko P, koji sprovodi Savjet za regionalnu saradnju (RCC), trebalo bi da unaprijedi turizam u regionu kreiranjem konkretnih akcija, kao što su zajednička promocija u zemljama jugoistočne Evrope i dodjela manjih grantova.\nObjavljeno: 25. 08. 2019 - 15:34 Promjenite veličinu teksta: A A A\nProjekat, kako je saopšteno iz Privredne komore (PKCG), sprovodi RCC u saradnji sa Komitetom za investicije jugoistočne Evrope (SEEIC), podržani od Evropske komisije (EK).\n“Projekat se sprovodi u cilju kreiranja zajedničkog i međunarodno konkurentnog turističkog proizvoda koji će kao rezultat imati povećanje broja turista, produženje vremena boravka, povećanje prihoda i zapošaljavanje domaćeg stanovništva”, naveli su iz PKCG.\nProjekat se, kako se dodaje, fokusira na kreiranje konkretnih akcija kao što je promocija zajedničkog oblika turizma u zemljama jugoistočne Evrope, kao i dodjela manjih grantova koji će sa konkretnim aktivnostima uticati na unaprjeđenje turizma.\n“Predviđeno je da se projektom podrže dvije putanje koje povezuju zemlje jugoistočne Evrope i to u oblastima kulturnog i avanturističkog turizma. Navedeni projekat će se sprovoditi naredne tri godine i biće finansiran u iznosu od pet miliona EUR iz fondova EU u skladu sa ciljevima IPA poziva”, kazali su iz PKCG.\nTEG grupa je osnovana s ciljem da prati i podrži realizaciju programa Regionalni razvoj turizma -Trostruko P.\nČlanovi TEG grupe su predstavnici javnog, nevladinog i privatnog sektora iz zemalja jugostočne Evrope. Članovi grupe za turizam su predstavnici relevantnih organizacija i institucija iz oblasti turizma iz zemalja jugoistočne Evrope, odnosno Albanije, Bosne i Hercegovine, Kosova, Crne Gore, Srbije i Makedonije.\nČlanovi TEG grupe iz Crne Gore su predstavnici Ministarstva turizma, PKCG, Nacionalne turističke organizacije (NTO) i nevladine organizacije (NVO) Centar za inicijative iz održivog turizma.\n“Teme sastanaka TEG-a su do sada bile turistička putanja, marketing planovi, aktivnosti članova projektnog tima i politike u turizmu. U okviru projekta, dodjeljivaće se i mini grantovi koji bi unaprijedili turističku ponudu regiona”, zaključili su iz PKCG.


GDE JE BEBA: Da li je došlo do razlaza Vučića i Bebe Popovića? - Naša Borba\nGDE JE BEBA: Da li je došlo do razlaza Vučića i Bebe Popovića?\nVest da je Vladimir Beba Popović napustio savetnički tim predsednika Srbije Aleksandra Vučića, koju je plasirao lider Stranke slobode i pravde Dragan Đilas, izazvala je veliku pažnju javnosti.\nKako piše Danas, iako samu vest nisu potvrdili u Popovićevom Institutu za javnu politiku, u kabinetu predsednika kažu da Popović nikada nije ni bio kod njih. Na društvenim mrežama je ova glasina dočekana kao početak pada Aleksandra Vučića. „Beba Popović nikad u životu nije bio zaposlen kod nas, na sajtu predsednika Srbije navedeni su svi njegovi savetnici.\nNikad nikakav poslovni odnos sa našim kabinetom nije imao. On radi za Mila Đukanovića već godinama„, rečeno je Danasu nezvanično u Predsedništvu Srbije. Sagovornici lista tvrde da se prevelik značaj pridaje ulozi Popovića i da je on samo jedan od izvršilaca prljave medijske kampanje koja se vodi protiv političkih protivnika, ali da je glavni kreator te politike zapravo prvi čovek Srbije. Željko Ivanović, direktor podgoričkih Vijesti, u razlazu Popovića i Vučića ipak vidi dublji smisao i smatra da, ako je vest tačna, to je još jedan znak da je možda poslednja nit koja vezuje Mila Đukanovića i Vučića pukla.\n„Prije će biti da je Beba dobio otkaz nego da je napustio Aleksandra Vučića. Ako se to desilo, ja to povezujem sa Milom Đukanovićem i dešavanjima oko izbora u Nikšiću. Jer, mislim da je Beba bio i ostao više Milov čovek nego Vučićev i da je pokušavao da tu opet uspostavi mir i bratstvo kakvo je vladalo od 2010. do 2019. godine. Zahvaljujući istom tom Bebi i nepomeniku Canetu (Stanku Subotiću). Ali kako Bebi to nije uspjelo – dobio je nogu. Ili je sam otišao, nevažno“, zaključuje Ivanović u izjavi za Danas.\nBivši predsednik Vlade Srbije Zoran Živković, koji je u vreme vlade Zorana Đinđića sarađivao sa Popovićem, o njemu nema nimalo lepo mišljenje i smatra da je Popović najveća greška pokojnog premijera.\n„Zoran ga je oterao od sebe u januaru 2003. godine, kada je shvatio da ima najgori marketing u istoriji srpskih vlada. Bez obzira na sve dobre stvari koje su tada urađene, u medijima se nije video ni stoti deo. Videlo se samo negativno. Otkačio je Popovića i zato što je bez njegovog znanja kontaktirao sa zemunskim klanom i navodno rešavao velike sukobe među njima, a u Šilerovu je, kao što je već poznato, išao sa Čedom Jovanovićem“, objašnjava Živković za Danas i dodaje da se Popović, nakon atentata, vratio 12. marta 2003. godine da pomogne i to na zahtev Dušana Mihajlovića.\nŽivković kaže da je njegov uslov bio da Popović ode po završetku Sablje. „Čim je okončano vanredno stanje ja sam ga isključio iz sastava tih vladinih tela, iako su pojedini ministri pretili da će podneti ostavke ako Popović ne ostane. Rekao sam im da mogu da podnesu ostavke i da primam od devet do 15“, napominje sagovornik Danasa.\nVest o navodnom razlazu Bebe Popovića i Aleksandra Vučića koju je, kaže Živković, plasirala opozicija, za njega je potpuno nebitna. „Popović u srpskoj javnosti ima precenjenu vrednost i o njemu se pričalo godinama kao o magu propagande, bilo da je ona pozitivna ili negativna. Doduše, ne sećam se pozitivnih stvari, ali njegov doprinos negativnoj kampanji i onome što se dešava u Srbiji na našu sreću je manji nego što se misli.\nBeba Popović nije autor svih prljavih obračuna vlasti sa političkim protivnicima, već sve počinje od prvog čoveka. A operativci koji tu dodaju malo ovog ili onog negativnog su nebitni. Svako ko želi da vidi ko stvara tu negativnu atmosferu neka ujutru gleda od osam do 11 sati televizije sa nacionalnom frekvencijom i videće kako izgleda kanalizaciona mreža“, tvrdi Živković.\nPrethodni tekstPATRIJARH PORFIRIJE: Molitva je odgovor na rušenje i paljenje na KiM\nSledeći tekstBOLESNI DIKTATOR: Vučić iskoristio Kovid da od Srbije stvori policijsku državu


Optuženi Vojislav Šešelj zatražio je od Tribunala u Hagu "hitno i neodložno puštanje na slobodu", ocenivši da se "postupak ne može nastaviti na pravičan način" posle izuzeća sudije Frederika Harhofa (Harhoff).\nLider Srpske radikalne stranke, optužen za zločine nad Hrvatima i Bošnjaka u Hrvatskoj, Vojvodini i BiH, tako je odgovorio na pitanje raspravnog veća kako nastaviti proces posle izuzeća sudije Harhofa zbog "utiska da je pristrasan" u korist osuđujućih presuda.\nOptuženi "pravno nemogućom" naziva situaciju u kojoj bi se novoimenovani sudije Madaje Nijang (Madiaye Niang) "automatski uključio u proces" i učestvovao u donošenju presude, zato što "nije učestvovao u procesu ni jedan jedini dan".\nŠešelj smatra i da je "potpuno jasno" da se postupak protiv njega "ne može nastaviti na iole pravičan način" i podvlači da je "jedini pravno moguć izlaz iz ove situacije da se postupak odmah obustavi" i da ga puste na slobodu.\nU završnoj reči, marta ove godine, tužioci su zatražili da Šešelj bude osuđen na 28 godina zatvora, a optuženi, koji se brani sam, da bude oslobođen.\nU pritvoru Tribunala Šeselj je od 24. februara 2003. kada se dobrovoljno predao, odmah pošto je obelodanjena optužnica protiv njega. Posle jednog neuspešnog pokušaja i štrajka glađu optuženog, suđenje Šešelju počelo je u novembru 2007, a izricanje presude bilo je zakazano za 30. oktobar ove godine, ali je odloženo\nna neodređeno vreme zbog izuzeća sudije Harhofa.


Poginuo radnik na "radu na crno" na Čestobrodici\nPoginuo radnik na “radu na crno” na Čestobrodici\n14. septembra 2015. 15:00\nU Velikoj Suvaji, na Čestobrodici, poginuo je R. M. (1970) iz mesta Malo Golovode, kada je na njega palo bukovo stablo prilikom seče, saopštilo je danas Ministarstvo za rad, zapošljavanje, socijalna i boračka pitanja.\nBEOGRAD – U Velikoj Suvaji, na Čestobrodici, poginuo je R. M. (1970) iz mesta Malo Golovode, kada je na njega palo bukovo stablo prilikom seče, saopštilo je danas Ministarstvo za rad, zapošljavanje, socijalna i boračka pitanja.\nU šumskom gazdinstvu Timočke šume – Boljevac, 12. septembra oko 14.30 časova na radnika, koji je radio “na crno”, pao je odsečeni deo stabla nanevši mu povrede usled kojih je nastupila smrt na licu mesta.\nInspekcijski nadzor je započet odmah nakon što je MUP obavestio Odsek inspekcije rada u Zaječaru.\nSmederevska palanka: Radnik se obesio u fabrici zbog teškog…\nRadnik upao u rudničko jezero u Majdanpeku\nSmrtno stradalog je za sečenje drveća i izrade drvnih sortimenata angažovala radnja Uniforest iz Kruševca.\nNadzorom je utvrđeno da je taj radnik bio angažovan “na crno” i da nije bio osposobljen za bezbedan i zdrav rad.\nNa licu mesta su zatečene još tri osobe koje su radile “na crno”.\nInspekcijski nadzor se nastavlja radi utvrđivanja svih relevantnih činjenica i preduzimanja zakonom propisanih mera, navedeno je u saopštenju.


Predsednica Helenske Republike Katerina Sakellaropoulou imala je niz kontakata sa liderima zapadnog Balkana koji su posetili Grčku radi učešća na 6. ekonomskom Delfi forumu.\nPrvo se predsjednica Grčke sastala sa premijerom Crne Gore Zdravkom Krivokapićem.\nTokom sastanka razmenili su mišljenja o brojnim pitanjima od zajedničkog interesa, poput borbe protiv pandemije i napora za oživljavanje ekonomija u post-COVID eri, kao i o mogućnostima jačanja bilateralnih odnosa.\nEkaterini Sakellaropoulou je ukazala premijeru Crne Gore da je Grčka od Samita u Solunu 2003. godine čvrsto orijentisana ka podršci evropskom kursu zemalja zapadnog Balkana. Naglasila je da je to jedina opcija koja može obezbediti političku stabilnost, ekonomski razvoj i jake demokratske institucije u zemljama regiona. Međutim, da bi se pridružili EU, neophodno je poštovanje kriterijuma koji važe za sve zemlje kandidate.\nZdravko Krivokapić zahvalio je grčkoj predsednici na podršci Grčke evropskom kursu Crne Gore i ponovio spremnost svoje vlade da radi na proširenju bilateralnih odnosa.\nPotom se predsednica Republike Katerina Sakellaropoulou sastala sa premijerkom Srbije Anom Brnabić.\nSastanak je potvrdio odličan nivo odnosa dve zemlje. Razgovarali su o načinima za jačanje bilateralne saradnje u ekonomskom i trgovinskom sektoru, ali i u turizmu, u kombinaciji sa postepenim otvaranjem ekonomije i društva i izlaskom iz zdravstvene krize.\nPredsednica je naglasila posvećenost Grčke evropskoj perspektivi Srbije i, uopšte, zemalja zapadnog Balkana. Primetila je da će Grčka nastaviti da podržava napore Srbije u ovom pravcu.\nAna Brnabić je podvukla stratešku saradnju koja postoji između dve zemlje i zahvalila grčkom predsedniku na podršci evropskom kursu Srbije. Takođe je naglasila da će srpska vlada učiniti sve napore na produbljivanju bilateralnih odnosa i iskoristiti mogućnosti za ekonomsku saradnju koja će se biti neophodna nakon završetka pandemije.\nKonačno, predsjednik Republike Grčke sastao se sa predsjedavajućim Predsjedništva Bosne i Hercegovine Miloradom Dodikom.\nDvoje lidera razgovarali su o efektima pandemije i izrazili nadu u brzi povratak u normalu, što će takođe omogućiti ekonomski oporavak. I Katerina Sakellaropoulou i Milorad Dodik podvukli su odlične bilateralne odnose, ističući da postoji mnogo mogućnosti za njihovo dalje jačanje, posebno na ekonomskom i komercijalnom nivou.\nPredsednica Republike naglasila je da Grčka ostaje čvrsto posvećena promovisanju kursa pristupanja država zapadnog Balkana Evropskoj uniji. „Podržavamo napore Bosne i Hercegovine u ovom pravcu“, rekla je ona, napominjući da reforme možda neće uvijek biti lagane, ali su neophodne.\nMilorad Dodik je izrazio nadu da će se evropski kurs njegove zemlje ubrzati i zahvalio Grčkoj na čvrstoj i stabilnoj podršci. / I bna


67. Otvoreno padobransko Prvenstvo Srbije – Sport In\n67. Otvoreno padobransko Prvenstvo Srbije\navg 19, 2021 drugi sportovi, vazduhoplovstvo\nNa sportskom aerodromu Ečka kod Zrenjanina predstojećeg vikenda u subotu 21. avgusta i nedelju 22. avgusta okupiće se najbolji padobranci iz Srbije i regiona, koji će se takmičiti u padobranskim skokovima na cilj, u pojedinačnoj i ekipnoj konkurenciji. Organizatori takmičenja su Aeroklub „Zrenjanin“ i Vazduhoplovni savez Srbije.\nPored toga što je takmičenje najvišeg nacionalnog karaktera i što će biti proglašeni državni prvaci u ovom sportu, takođe je i otvoreno za takmičare iz okruženja, pa će nastupiti ukupno sedam padobranskih ekipa i 40 takmičara. Za najveštije i najpreciznije padobrance nadmetaće se takmičari iz kluba domaćina AК „Zrenjanin“, Padobranskog kluba „Arhistratig“ iz Beograda, Aerokluba „Naša Кrila“ iz Paraćina, Padobranskog kluba MUP RS „Delta“, Padobranske ekipe Vojske Srbije „Nebeske vidre“, Vazduhoplovnog kluba „Skydive“ iz Banja Luke i Aerokluba „Špiro Mugoša“ iz Podgorice.\nPred padobrancima će biti zadaci izvođenja padobranskih skokova u više turnusa sa visine od 1000 metara na centar cilja prečnika samo dva centimetra. Najprecizniji će dalje izvoditi polufinalne i finalne skokove, rezultati kojih će pokazati ko je bio najuspešniji na ovom takmičenju. Prema programu, skokovi se izvode u subotu od jutarnjih časova do predvečernjih, a u nedelju u prepodnevnim časovima. Takmičenje će zvanično otvoriti gradonačelnik Zrenjanina g.Simo Salapura u subotu 21. avgusta u 12:30 časova.\nPadobranski skokovi će se na aerodromu u Ečkoj izvoditi iz helikoptera BEL (AB) 212, koji je za takmičenje obezbedilo Ministarstvo unutrašnjih poslova Republike Srbije.\nTitulu državnog prvaka u padobranstvu osvojenu 2020. godine će braniti Aleksandar Cvetković iz PК „Arhistratig“ Beograd i u ekipnoj konkurenciji PК „Arhistratig“ iz Beograda. Кo će biti najbolji u ovogodišnjoj izuzetno jakoj konkurenciji znaćemo u nedelju 22. avgusta u 14 časova, kada je planirano proglašenje pobednika.\nDomaćin AК „Zrenjanin“ je spreman da dočeka sve zainteresovane posetioce, koji će imati priliku da isprate padobranske skokove najboljih padobranaca Srbije, Republike Srpske i Crne Gore, a ujedno i uživaju u posmatranju letenja aerodromskih vazduhoplova, a pre svih helikoptera Bel 212 Ministarstva unutrašnjih poslova Republike Srbije.\nNebo iznad Drvara obojeno paraglajdingom


Data Science Srbija Heroes: Nemanja Mićović\n08.02.2020 /in na čekanju /by Jovana Jocic+\nNemanja Mićović je asistent na Katedri za računarstvo i informatiku na Matematičkom fakultetu u Beogradu. Od decembra 2019. radi i kao istraživač u oblasti veštačke inteligencije u okviru kompanije Nordeus gde ima fantastičnu priliku da poveže svoje tri velike ljubavi – veštačku inteligenciju, video igre i fudbal.\nDeo je projekata u Nordeusu koji uključuju kreiranje i implementiranje modernih metoda iz oblasti veštačke inteligencije koje doprinose kvalitetu igara kao što su Top Eleven i Heroic, gde je imao priliku da radi vrlo napredne stvari iz oblasti računarske vizije i mašinskog učenja.\nKako je osnovne i master studije završio na smeru Informatika, ima dodira i sa praktičnim aspektima razvoja softvera što mu dosta pomaže pri implementaciji i izvođenju eksperimenata u istraživanjima. Osim toga, držao je razne oblike nastave iz oblasti programiranja gde je stekao dosta iskustva u radu sa ljudima i organizaciji i izvođenju kurseva.\nU poslednjih nekoliko godina, Nemanja je najviše fokusiran na oblast mašinskog učenja. Trenutno su mu interesovanja usmerena upravo na računarsku viziju, na stvari kao što su generisanje medijskih sadržaja, adaptacija domena (eng. domain adaptation), obrada digitalnih slika, a od skoro učenje uslovljavanjem (eng. reinforcement learning) i kreiranje agenata koji su u stanju da igraju razne video igre.\nOsim toga, na doktorskim studijama i u slobodno vreme radi na projektima koji obuhvataju detekciju i klasifikaciju objekata u realnom vremenu na snimcima sa video kamera, klasifikaciju i generisanje računarskih fontova. Radi i na istraživačkom projektu vezanim za semantičko razumevanja dokumenata. Nada se da će imati priliku i da sve ovo prezentuje na nekoj relevantnoj konferenciji.\nNemanjino usavršavanje obiluje iskustvima poput odlazaka na letnje škole mašinskog učenja poput PSIML 2016 i TMLSS 2018, gde je imao priliku da sluša neke od vodećih naučnika iz oblasti mašinskog učenja kao što su Doina Precup (DeepMind), Raia Hadsell (DeepMind), Razvan Pascanu (DeepMind) i mnogi drugi.\nOno što želi da poruči svima koji imaju slične prilike je da maksimalno iskoristite ovakve šanse i da od ljudi koje tamo upoznaju nauče što više. Takođe, poznanstva ostvarena na ovaj način donose i neverovatne prijatelje ili saradnike.\nNemanja skreće pažnju i na organizaciju RISK čiji je deo na Matematičkom fakultetu, koja već nekoliko godina uspešno funkcioniše i studentima nudi mogućnost da prošire svoje znanja i van nastave.\nIzazov: “Podacima do boljeg razumevanja procesa depopulacije” Data Science Srbija Companies: Content Insigths


Grad Beograd podržao obeležavanje stogodišnjice prvog zvučnog džez zapisa - Studio B\nGrad Beograd podržao obeležavanje stogodišnjice prvog zvučnog džez zapisa\nGrad Beograd podržao obeležavanje stogodišnjice prvog zvučnog džez zapisa Beoinfo\nBeogradBeograd Pocetna 22. 02. 2017. 14:51:30\nManifestacija će biti održana od 24. do 26. februara u „Akademiji 28”, istakli su danas organizatori na konferenciji za novinare u Starom dvoru.\nVršilac dužnosti zamenika gradskog sekretara za kulturu Milan Lazović najavio je podršku Grada Beograda obeležavanju stogodišnjice prvog zvučnog džez zapisa u svetu.\nLazović je ukazao da je Beograd grad džeza u kome su nastupali najveći svetski i domaći džez muzičari. Takođe je podsetio da je Beogradski džez festival uvršten u manifestacije od posebnog značaja za Grad Beograd i da beleži sve veći uspeh.\n– Poslednji festival je oborio sve rekorde, zbog čega je Dom omladine postao mali da odgovori na sve zahteve ovog velikog događaja. Zbog rekordne posećenosti, veliki deo programa preselio se u „Sava centar”, a predstojeći Beogradski džez festival obećava nastavak tendencije rasta u svim parametrima – istakao je Lazović i dodao da posebno ohrabruje sve veća posećenost mlađe populacije Beogradskom džez festivalu.\nPredstavnik Beogradskog diksilend orkestra Vladimir Racković istakao je da će u nedelju, 26. februara, na dan kada je u Njujorku 1917. nastao istorijski zapis, publika u Akademiji 28 biti u prilici da čuje upravo te numere. On izrazio zadovoljstvo što je Grad Beograd prepoznao značaj ovako značajne manifestacije.\nŠef katedre za džez na Fakultetu muzičke umetnosti u Beogradu Miroslav Karlović podsetio je da je nastanak džeza direktna posledica nemogućnosti Afroamerikanaca da se slobodno ispolje u američkom društvu na početku 20. veka. On je dodao da džez predstavlja kolektivnu improvizaciju i kontrolisani haos, za koje je potrebno ogromno muzičko umeće.\nManifestaciju će u petak, 24. februara, otvoriti izložba „Srbija na džezu”, potom sledi nastup Jovana Maljokovića. Narednog dana nastupiće sastav Fish in oil, dok će u nedelju, kada se i obeležava stogodišnjica prvog džez zapisa, nastupiti Beogradski diksilend orkestar, najavili su organizatori.


Niža cena struje za male potrošače - Naslovi.net vesti\nNiža cena struje za male potrošače\nMinistarka energetike Zorana Mihajlović najavila je promenu tarifnog sistema, prema kome će najveći potrošači plaćati najviše. Istovremeno će oni sa malom potrošnjom imati beneficije.\n„Ja neću da licitiram sa cenom struje, ali ona nije jeftina. Džaba cena ako ne može da se plati”, rekla je ona pred otvaranje trećeg međunarodnog CEDEF energetskog foruma. Mihajlovićeva je objasnila da je prioritet njenog... »\nPrema novom sistemu, najveći potrošači će plaćati najviše, dok će oni sa malom potrošnjom imati beneficije "Ja neću da licitiram sa cenom struje, ali ona nije jeftina. Džaba cena ako ne može da se plati", rekla je ona novinarima... »\nMihajlović: Najveći potrošači struje plaćaće najviše\nMinistarka energetike razvoja i zaštite životne sredine Zorana Mihajlović izjavila je danas da će najveći potrošači električne energije plaćati najviše, dok će oni sa malom potrošnjom imati beneficije.\n- Ja neću da licitiram sa cenom struje, ali ona nije jeftina. Džaba cena ako ne može da se plati - rekla je Mihajlovićeva. Ona je u motelu Nais, na Koridoru 10, gde se održava treći međunarodni CEDEF energetski forum, rekla da je... »\nNajveći potrošači struje plaćaće najviše beneficije za male potrošače, najavila resorna ministarka Zorana Mihajlović. Zakon o energetskoj efikasnosti će po hitnom postupku biti dostavljen parlamentu, rekla ministarka.\nMinistarka energetike razvoja i zaštite životne sredine Zorana Mihajlović najavila je promenu tarifnog sistema, prema kome će najveći potrošači plaćati najviše, dok će oni sa malom potrošnjom imati beneficije. "Ja neću da... »\nNajveći potrošači plaćaće najviše\nNIŠ, 21. septembra 2012. (Beta) - Ministarka energetike razvoja i zaštite životne sredine Zorana Mihajlović izjavila je u petak da će najveći potrošači električne energije plaćati najviše, dok će oni sa malom potrošnjom imati beneficije. "Ja neću da licitiram sa cenom struje, ali ona nije jeftina.... »\n“Ko troši više struje, i plaćaće više“\n- Ja neću da licitiram sa cenom struje, ali ona nije jeftina. Džaba cena ako ne može da se plati - rekla je ona i objasnila da je prioritet njenog ministarstva da obezbedi dovoljne količine energenata, po održivim cenama i da radi na povećanju energetske efikasnosti. Govoreći o izgradnji... »\nMihajlović: Najveći potrošači energenata plaćaće najviše\nMinistarka energetike kaže da je prioritet ministarstva da obezbedi dovoljne količine energenata po održivim cenama\nMinistarka energetike, razvoja i zaštite životne sredine Zorana Mihajlović najavila je promenu tarifnog sistema, prema kome će najveći potrošači plaćati najviše, dok će oni sa malom potrošnjom imati beneficije. - Ja neću da... »\nMihajlović: Promena tarifnog sistema za struju\nMinistarka energetike Zorana Mihajlović najavila je promenu tarifnog sistema, prema kome će najveći potrošači plaćati najviše, dok će oni sa malom potrošnjom imati beneficije\nMinistarka energetike razvoja i zaštite životne sredine Zorana Mihajlović najavila je danas promenu tarifnog sistema, prema kome će najveći potrošači plaćati najviše, dok će oni sa malom potrošnjom imati beneficije. "Ja neću da... »\n"Najveći potrošači plaćaće najviše"\nBeograd -- Ministarka energetike Zorana Mihajlović najavila je promenu tarifnog sistema, prema kome će najveći potrošači plaćati najviše.\nIstovremeno će oni sa malom potrošnjom imati beneficije. "Ja neću da licitiram sa cenom struje, ali ona nije jeftina. Džaba cena ako ne može da se plati", rekla je ona pred otvaranje trećeg međunarodnog CEDEF energetskog foruma.... »\nNIŠ – Ministarka energetike razvoja i zaštite životne sredine Zorana Mihajlović najavila je danas promenu tarifnog sistema, prema kome će najveći potrošači plaćati najviše, dok će oni sa malom potrošnjom imati beneficije. „Ja neću da licitiram sa cenom struje, ali ona nije jeftina. Džaba cena ako... »\nNIŠ – Ministarka energetike razvoja i zaštite životne sredine Zorana Mihajlović najavila je danas promenu tarifnog sistema, prema kome će najveći potrošači plaćati najviše, dok će oni sa malom potrošnjom imati beneficije.\n– Ja neću da licitiram sa cenom struje, ali ona nije jeftina. Džaba cena ako ne može da se plati – rekla je ona novinarima u Nišu, pred otvaranje trećeg međunarodnog CEDEF energetskog foruma. Mihajlovićeva je objasnila da je... »\nUŽIVO: Javor – Partizan 0:2! Janković x2 (video)


Vučić sa Nehamerom: Podrška EU putu /foto/ - 17.03.2022, Sputnik Srbija\nVisoko cenimo snažno angažovanje Austrije za proširenje Evropske unije i podršku evropskom putu naše zemlje, istakao je predsednik Srbije Aleksandar Vučić u... 17.03.2022, Sputnik Srbija\nKancelar Austrije je posebno naglasio da je od velikog značaja da se EU jasno odredi u pogledu pripadnosti zemalja Zapadnog Balkana Uniji, kao i da je neophodno da se taj proces ubrza, istakavši da su Srbija i Austrija dobri partneri, saopštila je pres služba predsednika Srbije, prenosi Tanjug.Vučić je ocenio odnose sa Austrijom kao veoma dobre i ponovio čvrsto opredeljenje Srbije za njihovo dalje svestrano jačanje, uz poseban akcenat na dalji razvoj ekonomske saradnje.Predsednik je detaljno upoznao saveznog kancelara i sa aktuelnom situacijom u regionu.Sagovornici su se saglasili da Srbija i Austrija pridaju veliki značaj jačanju multilateralizma i zajedničkom suprotstavljanju globalnim izazovima današnjice, te su u tom smislu naglasili neophodnost nastavka uspešne saradnje na multilateralnom planu, navodi se u saopštenju.\n© Sputnik / Lola ĐorđevićPredsednik Srbije Aleksandar Vučić i austrijski kancelar Karl Nehamer\nVisoko cenimo snažno angažovanje Austrije za proširenje Evropske unije i podršku evropskom putu naše zemlje, istakao je predsednik Srbije Aleksandar Vučić u razgovoru sa saveznim kancelarom Republike Austrije Karlom Nehamerom.\nKancelar Austrije je posebno naglasio da je od velikog značaja da se EU jasno odredi u pogledu pripadnosti zemalja Zapadnog Balkana Uniji, kao i da je neophodno da se taj proces ubrza, istakavši da su Srbija i Austrija dobri partneri, saopštila je pres služba predsednika Srbije, prenosi Tanjug.\nVučić je ocenio odnose sa Austrijom kao veoma dobre i ponovio čvrsto opredeljenje Srbije za njihovo dalje svestrano jačanje, uz poseban akcenat na dalji razvoj ekonomske saradnje.\n„Trgovinska razmena između naše dve zemlje, iako pogođena pandemijom, u 2021. godini zabeležila je povećanje od 28% i dostigla 1,36 milijardi evra, sa tendencijom rasta“, istakao je Vučić i dodao da je Austrija jedan od najvećih investitora u srpsku privredu.\nPredsednik je detaljno upoznao saveznog kancelara i sa aktuelnom situacijom u regionu.\nPredsednik Srbije Aleksandar Vučić i austrijski kancelar Karl Nehamer


LONČAR: Predsednik Vučić je državnik i prati razvoj vakcina | Info Radar\nLONČAR: Predsednik Vučić je državnik i prati razvoj vakcina\nRadar 31 јула, 2020 Leave a comment\n– Ove mere sada sporije daju rezultat, ali daju rezultat i nismo ljudima ograničili pravo kretanja. Zato apelujemo, hajde da izdržimo ovo, jer opet ako se opustimo i skinemo maske, onda bismo opet imali skok brojeva – rekao je Lončar za televiziju Hepi.\nU toku noći bilo je 69 pregleda, rekao je Lončar i naveo da je na Banjici bilo 15 otpusta iz bolnice, a dva prijema, dok je iz Zemunske bolnice otpušteno 40 pacijenata, a bilo je 30 novih prijema.\nU Infektivnoj klinici je bilo 188 pregleda za 24 sata, dok je u bolnicima 4.310 pacijenata, naveo je Lončar, uz napomenu da su to brojevi manji nego pre nedelju dana.\n– Virus je tu sa nama i do daljeg ćemo živeti sa njim. On neće da posustane na bilo koje uslove, zato moraju da se nose maske, izbegava bliski kontakt, proslave, jer to nam je pokazalo da odatle dolazi najveći broj zaraženih – poručio je on.\nLončar je ponovio da se virus neće promenti, biće tu dok ne dođe bezbedna vakcina ili lek.\n– Predsednik Aleksandar Vučić je državnik, prati razvoj vakcina, nekoliko ih je napravljeno, sve su u fazi testiranja. Pravi državnik gleda koja je najdalje stigla i kada se pojavi bezbedna vakcina za građane Srbije, da budemo među prvima koji će moći da je nabave – istakao je Lončar.\n← Gubitak NIS-a u prvom polugodištu 10,2 milijarde dinara\nSrbin brutalno pretučen zbog krsta i grba Crvrene Zvezde kod Splita →


Otkrijte kako da kreirate kulturu kompanije - PDA International Blog | RS\nOrganizaciona kultura se sastoji od različitih pogleda/stavova članova, njenog imidža, reputacije i simbola koji je predstavljaju; vrednosti koje pomažu zaposlenima da se identifikuju sa kompanijom, a zauzvrat poboljšava zadržavanje zaposlenih.\nRešavanje ove teme nije mali podvig, a implementacija organizacione kulture može biti prilično složena. Ovaj članak će vam pokazati kako se to radi, koristeći koncepte koji će olakšati proces. Prema Real Academia Española (RAE), kultura je kombinacija životnih stilova i običaja, znanja i stepena umetničkog, naučnog i industrijskog razvoja, koji se odnosi na određeni vremenski period ili društvenu grupu. Ove grupe se formiraju na osnovu stepena angažovanosti i postignute interakcije. Prema američkom autoru Toniju Robbinsu, ako to primenimo na organizacije, članovi kompanije mogu uspostaviti jake ili slabe veze. Kompanije sa jakom organizacionom kulturom karakterišu solidne vrednosti koje prihvataju svi članovi, što se prevodi u zaposlene koji se blisko identifikuju sa organizacijom.\nS druge strane, kompanijama sa slabom organizacionom kulturom ostaju demotivisani zaposleni koji nisu ni veoma uključeni u proces, niti zainteresovani za donošenje odluka.\nZbog toga bi idealan scenario bio onaj u kome se zaposleni blisko identifikuju sa kompanijom, a istovremeno vide sebe kao predstavnike, posmatrajući uspeh kompanije kao sopstveni uspeh. Ovde se javlja odgovornost menadžera ljudskih resursa, jer oni su zaduženi za negovanje, omogućavanje i razvijanje akcija koje stvaraju organizacionu kulturu, kroz radionice, treninge i podsticaje koji omogućavaju doslednost između filozofije kompanije i njene prakse.\nPoznavanje i razumevanje naše organizacione kulture\nAko želimo da razumemo kulturu naše organizacije, možemo prikazati sledeće aspekte (Johnson i Scholes model), koji su međusobno povezani:\nPriče: stvari iz prošlosti koje zaposleni govore o organizaciji i izvan nje. Ljudi i priče koje su postale besmrtne govore mnogo o tome šta je vredno ili važno u toj organizaciji.\nRituali i rutine: svakodnevno ponašanje i postupci koji ukazuju na to koja su ponašanja prihvatljiva, određuju način na koji se od ljudi očekuje da se ponašaju i koje lideri vrednuju.\nSimboli: sve što predstavlja organizaciju, od logotipa do pravila oblačenja, itd.\nOrganizaciona struktura: i organizaciona šema, i formalni i neformalni autoriteti mogu biti pokazatelji o tome koje vrste doprinosa se vrednuju.\nKontrolni sistemi: finansijski, sistem kvaliteta i kompenzacija.\nStruktura moći: bez obzira da li je stvarna, neformalna ili formalna moć́, ti lideri utiču na odluke, operativu i strateški pravac.\nPročitajte ovaj članak da biste saznali više o ovoj temi: Različitost kao organizaciona kultura\nKada jednom saznate i razumete kulturu vaše organizacije, možete početi sa implementacijom strategija:\nDefinišite koje ciljeve treba postići kroz ovaj proces.\nAnalizirajte postojeću kulturu kako bi se otkrile njene prednosti i oblasti za unapređenje.\nIzradite mapu željene kulture, uz obezbeđivanje usklađenosti sa filozofijom organizacije.\nOsmislite akcioni plan: ovaj plan treba da uključi akcije usmerene na razlike između trenutne i željene kulture.\nPratite rezultate akcionog plana.\nOsnažite korporativni identitet vaše kompanije, bolje radno okruženje i ispunjavanje ciljeva sa motivisanim zaposlenima zahvaljujući solidnoj organizacionoj kulturi!\nLično brendiranje u kompanijama


Studenti Pravnog fakulteta počeli četvorodnevnu proslavu Svetosavskih dana - Infostud | NajStudent.com\nde(Preuzeto sa sajta Blic - 24. 01. 2013.)\nPomoćnik ministra prosvete, nauke i tehnološkog razvoja Slobodan Stupar poručio je da je to ministarstvo uvek podržavalo studente u okviru svojih mogućnosti i da će to i nastaviti da čini.\nStupar je istakao da je Rastko Nemanjić udario kamen temeljac i omogućio razvoj srpske kulture, obrazovanja, nauke i umetnosti, koji su, kako je dodao, "u turbulentnom vremenu uspeli da očuvaju značajno mesto u svetu".\nPomoćnik ministra prosvete je studentima poželeo uspeh u usavršavanju "osvajanjem znanja iz pravnih nauka", kao jednoj od najstarijih na ovom prostoru, a istovremeno da ne izgube kontakt između prava, pravde i pravičnosti.\nDekan Pravnog fakulteta u Beogradu Sima Avramović kazao je da je ideja da se u ova četriri dana okupe sadašnji i budući studenti, diplomci i oni koji su odavno završili taj fakultet.\nAkademsku zajednicu treba pamtiti po knjizi, kako je rekao, pa je pravi način obeležavanja Svetosavskih dana otvaranje sajma knjiga.\nU subotu će na Pravnom fakultetu biti održano takmičenje u besedništvu, a za nedelju, 27. januar zakazana je svečana akademija.


Patrijarh Porfirije posetiće 9. i 10. maja Mileševsku eparhiju - ZLATIBORSKE NOVINE\nPatrijarh Porfirije posetiće 9. i 10. maja Mileševsku eparhiju\nPatrijarh srpski Porfirije boraviće 9. i 10. maja u kanonskoj poseti eparhiji Mileševskoj, a posetiće i eparhije Zahumsko-hercegovačku, Crnogorsko-primorsku i Budimljansko-nikšićku, saopštila je Informativna služba Srpske pravoslavne crkve.\nSvečani doček patrijarha je u ponedeljak 9. maja u 18:00 časova u manastiru Mileševa. U utorak, 10. maja u 08.30 časova, na 425 godišnjicu spaljivanja moštiju Svetog Save, Njegova Svetost će služiti Svetu arhijerejsku Liturgiju u manastiru Mileševi, u kome su moštu prvog srpskog arhiepiskopa počivale 360 godina. Patrijarh će zatim posetiti Pljevlja, gde će mu oko 14.00 časova pred Hramom Svetog Velikomučenika Georgija na Gukama biti priređen svečani doček, a planirano je i osvećenje crkvenonarodnog doma.\nVeć oko 19.00 časova,u utorak 10. maja, Njegova Svetost će stići u Episkopiju zahumsko-hercegovačku, a svečani doček i doksologija u njegovu čast biće u katedralnom hramu Preobraženja Gospodnjeg u Trebinju, gde će sutradan, 11. maja u 09.00 časova, služiti Svetu arhijerejsku Liturgiju.\n-Radi načalstovavanja svečanostima koje se priređuju povodom 350-godišnjice od upokojenja Svetog Vasilija Ostroškog (1671-2021), poglavar Srpske Pravoslavne Crkve će u sredu, 11. maja oko 19.00 časova u manastiru Ostrog prisustvovati Prazničnoj Večernjoj službi sa petohlebnicom, a potom će se obratiti okupljenom vernom narodu. Sutradan, u četvrtak, 12. maja 2022. godine, na dan kada molitveno proslavljamo Ostroškog čudotvorca, Njegova Svetost će u manastiru Ostrogu služiti Svetu arhijerejsku Liturgiju, sa početkom u 08.00, časova, a istoga dana u 18.00 časova predvoditi Svetovasilijevsku litiju u Nikšiću- saopštila je Informativna služba SPC.\nZlatiborske Novine / Varoške novine / Foto: EPA\nSa direktorima javnih preduzeća o realizovanim i planiranim aktivnostima


Dijamant majonez classic 95ml kesa cena akcija Srbija\nDijamant majonez classic 95ml kesa cene\nTrenutno nemamo slike za Dijamant majonez classic 95ml kesa\nEPonuda nije internet prodavnica već Vam omogućava da brzo i lako nađete Dijamant majonez classic 95ml kesa po najjeftinijoj ceni. Naš cilj je da kupci budu što bolje informisani o ponudi Dijamant majonez classic 95ml kesa na tržištu Srbije. Vrlo lako nalazite željeni proizvod za kategoriju Majonezi i prelivi cene, ne morate da lutate od sajta do sajta za Dijamant Majonezi i prelivi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Dijamant majonez classic 95ml kesa sa PRODAVCEM. EPonuda ne može da garantuje potpunu tačnost specifikacije i slika za Dijamant majonez classic 95ml kesa. Pre kupovine, podatke za Dijamant majonez classic 95ml kesa proverite na sajtu PROIZVOĐAČA.


Crna Gora mora sprovesti reforme u poglavljima 23 i 24\nBy Newsroom / Објављено на: June 19, 2019\nSavet EU je u svom izveštaju o Crnoj Gori zaključio da je postignut napredak i ohrabrio zemlju da nastavi sa reformama kako bi napredovala na putu ka punopravnom članstvu u Evropskoj uniji.\n“Savet pozdravlja ukupni napredak postignut u pregovorima o pristupanju sa Crnom Gorom, sa 32 od 35 otvorenih poglavlja i 3 privremeno zatvorena do sada. Održan je značajan rad na usklađivanju sa pravnim tekovinama EU u većini oblasti. Međutim, sa kompletnim institucionalnim okvirom i velikim pravnim okvirom, sada je ključno da čitav sistem vladavine prava donese opipljivije rezultate i ojačane i održive rezultate. Konkretno, Savet naglašava da je napredak u poglavljima o vladavini prava i temeljnim pravima, kao što je navedeno u Pregovaračkom okviru, i dalje ključan i da će odrediti tempo pregovora o pristupanju. Stoga, Crna Gora sada treba da proaktivno pojača i ubrza svoje reformske napore – posebno u kritičnim oblastima slobode medija, borbe protiv korupcije i trgovine ljudima – kako bi ispunila privremena merila za poglavlja 23 i 24. Samo kada je navedeno kriterijumi su ispunjeni, EU će biti u stanju da postavi zahteve vladavine prava kao merila za zatvaranje, koje će Crna Gora morati ispuniti pre zatvaranja ovih poglavlja,” kaže Savet u zaključcima o Crnoj Gori.\nTakođe, Savet snažno ohrabruje Crnu Goru da pokaže jasnu političku volju i uloži značajne dodatne napore u borbi protiv korupcije i organizovanog kriminala, pranja novca i trgovine ljudima, uključujući efikasne istrage, krivična gonjenja i konačne presude, kao i da poboljša zaplenu i konfiskaciju imovinu kriminala. Takođe je potreban snažan odgovor krivičnog pravosuđa na korupciju na visokom nivou. Savet poziva Crnu Goru da garantuje bezbednu klimu, pogodnu za slobodu izražavanja i nezavisnost medija, uključujući pojačane napore da se istraže i reše slučajevi napada na novinare kao prioritet. Osiguranje nezavisnosti nacionalnog javnog emitera i uspostavljanje efikasnog mehanizma samoregulacije koji pokriva sve medije je od ključnog značaja.\nSavet naglašava svoja očekivanja o snažnoj političkoj predanosti i istinskom angažmanu svih relevantnih institucija i aktera u svim tim naporima. Potrebne su i dalje akcije za nastavak reforme javne uprave i jačanje administrativnih kapaciteta i nezavisnosti institucija, posebno pravosuđa.\n“Savet naglašava da izborna reforma ostaje od vitalnog značaja za ponovno uspostavljanje izbornog poverenja, te očekuje da sve strane preuzmu odgovornost i ponovo se uključe u konstruktivan i inkluzivan politički dijalog u parlamentu, uključujući i rad privremenog parlamentarnog odbora za reformu izbornog i drugih zakona, takođe u cilju daljeg procesa pridruživanja zemlje.\nŠto se tiče ekonomskih reformi, Savet pozitivno primećuje da se ekonomija nastavila snažnim rastom. U skladu sa Zajedničkim zaključcima Ekonomskog i finansijskog dijaloga, Savet ohrabruje Crnu Goru da smanji omer duga države, ojača fiskalno upravljanje, reši preostale zalihe nedovoljnih kredita, poboljša regulatorno okruženje, razvije sveobuhvatnu strategiju za kontinuirano procenu i smanjenje neformalne ekonomije, usvajanje i implementaciju novog zakonodavnog okvira o javnim nabavkama, javno-privatnim partnerstvima i koncesijama, te povećanje učešća na tržištu rada,” kaže se u zaključcima.\nSavet srdačno pozdravlja kontinuiranu konstruktivnu i pozitivnu ulogu Crne Gore u daljem razvoju regionalne saradnje i unapređenju dobrosusedskih odnosa.\nSavet i dalje snažno pohvaljuje Crnu Goru za njenu doslednu saradnju u pitanjima spoljne politike, a posebno njenu stalnu potpunu usklađenost sa Zajedničkom spoljnom i bezbednosnom politikom EU. Takođe pozdravlja kontinuirano aktivno učešće Crne Gore u misijama i operacijama u okviru Zajedničke bezbednosne i odbrambene politike.


Svečana akademija uoči Dana srpskog jedinstva, Dodik kaže – DnevniZurnal\nSvečana akademija uoči Dana srpskog jedinstva, Dodik kaže\nby admin 14/09/2021, 23:29 432 Views\nSrpski član Predsedništva BiH Milorad Dodik izjavio je na Svečanoj akademiji povodom Dana srpskog jedinstva, slobode i nacionalne zastave da nikada do sada nije postojalo veće jedinstvo između Republike Srpske, Srbije i Srpske pravoslavne crkve (SPC).\nRekao je da srpsko jedinstvo podrazumeva „srpsko okupljanje, kao i borbu u ekonomiji“, dodavši da „rezultati nisu mali“, medju kojima je i izgradnja auto-puta.\nPredsednica Republike Srpske Željka Cvijanović ocenila je da su za RS prioritetni zadaci jačanje veza sa Srbijom, kao i unapredjenje međusobne saradnje.\nDodala je da je zaštita identiteta zajednički interes i neotudjivo pravo RS i Srbije, koje se, kako je ocenila, ostvaruje bez namere da bilo ko bude ugrožen ili oštećen.\n„I sigurno nikoga nećemo pitati ni u Sarajevu ni bilo gdje u svijetu, da li ćemo dostojno obeležiti mesto najmasovnijeg stradanja našeg naroda u istoriji, gradeći svetilište i memorijalni centar u Donjoj Gradini“, istakla je ona.\n„Srpski narod je jedan i nedeljiv, naša prošlost, sadašnjost i budućnost su isti“, rekla je ministarka za rad, zapošljavanje, socijalna i boračka pitanja Srbije Darija Kisić Tepavčević.\nby admin 17/09/2021, 23:20\nby admin 17/09/2021, 23:16\nby admin 17/09/2021, 22:45


Икона Светог Нектарија Егинског у храму Васкрсења Христова на Темпелхофу - Берлин - ДИСЕЛДОРФСКА И НЕМАЧКА\nIkona Svetog Nektarija Eginskog u hramu Vaskrsenja Hristova na Tempelhofu – Berlin\nU nedelju 19. jula 2020. godine, pravoslavni vernici u Berlinu su imali nesvakidašnju radost. U srpski hram Vaskrsenja Hristova stigla je ikona Svetog Nektarija Eginskog. U radosti ovog događaja, pored srpskih vernika, učestvovali su i pravoslavni Grci i Rusi, zajednički odajući poštovanje eginskom čudotvorcu.\nSvetu Liturgiju je služio nadležni paroh, protojerej-stavrofor Dragan Sekulić,ujedno osvetivši prispelu ikonu i tron, uz učešće mnogobrojnog naroda. U proiznetoj besedi, otac Dragan Sekulić je govorio o životu Svetog Nektarija i o mnogobrojnim čudima, koja je Gospod učinio preko ovog svog divnog ugodnika. Istovremeno se zahvalio darodavcima ikone i trona, gospodinu Goranu Simiću, članu Crkvenog odbora u Berlinu i njegovoj supruzi Slađani. Goran i Slađana Simić su darodavci nekoliko ikona i tronova za srpske hramove u Berlinu, a takođe i za mnoge manastire i hramove u Srbiji.\nPo završetku Liturgije verni narod je strpljivo i pobožno prilazio i celivao ikonu Svetog Nektarija Eginskog, izražavajući zahvalnost Bogu što ova svetinja zauvek ostaje u Berlinu.


PAŽLJIVO SLUŠAJTE: Odabir reči može biti znak da će vezi uskoro doći kraj : Nadlanu.com\nPAŽLJIVO SLUŠAJTE: Odabir reči može biti znak da će vezi uskoro doći kraj\nObjavljeno 2. nov 2021. / 14:15:28\nIstraživanje Univerziteta u Teksasu otkrilo je da, nekoliko meseci pre raskida, reči koje vaš partner koristi u svakodnevnom govoru mogu nagovestiti njegove namere da prekine ljubavnu vezu.\nPrema novom istraživanju koje su objavili psiholozi sa Univerziteta u Teksasu suptilni izrazi kojima se vaš partner služi mogu da nagoveste da on ili ona nameravaju da uskoros prekinu vezu.\nKako bi saznali kako jezik može predvideti raskid i pre nego što se on dogodi, tim istraživača pregledao je više od milion objava od 6.800 korisnika Reddita koji su o svojim raskidima pisali na Brejkaps forumu ove veb stranice.\nAnalizirajući objave tih korisnika pre i nakon raskida, istraživači su otkrili da je jezik koji se koristi na veb stranici počeo da se menja tri meseca pre raskida korisnika Reddita, često pre nego što su znali da je kraj njihove veze blizu. Ta promena je obično trajala i do šest meseci nakon raskida.\nOve jezičke promene su prilično suptilne: jedna od glavnih promena koju su istraživači otkrili bilo je povećanje upotrebe zamenica "ja" i "mi".\n- Ovo su znakovi da neko nosi veliko kognitivno opterećenje - objasnila je Sarah Seraj, vodeća autorka istraživanja i dodala:\n- Oni razmišljaju ili rade na nečemu i postaju sve više fokusirani na sebe.\nOno što ovo istraživanje otkriva, međutim, jedan je od mnogih razloga zašto jezik često može biti ključ za razumevanje onoga što ljudi misle.\nDruge jezičke promene su uključivale i pad formalnosti i korišćenje reči poput "želim", "hteo bih" i "pretpostavljam".\nMožda je najzanimljivije da su istraživači utvrdili da su ove jezičke promene adekvatne i za osobu koja prekida vezu, ali i za onu ostavljenu osobu, što znači da, čak i ako niste svesni da kraj veze dolazi, ona ipak može uticati na vas.


Preminuo pronalazač daljinskog upravljača - Društvo - Dnevni list Danas\nPočetna » Društvo » Preminuo pronalazač daljinskog upravljača\nAmerički pronalazač Robert Adler, najpoznatiji kao kreator daljinskog upravljača za televizijski program, preminuo je u 93. godini. Adler je dobio Emi nagradu 1997. za pronalazak daljinskog upravljača, jedne od najpopularnijih kućnih sprava, koju je osmislio s kolegom Eugenom Polijem 1956. godine. Tokom gotovo 60-godišnje karijere, izmislio je još oko 180 patenata, a prema navodima njegove udovice Ingrid, omiljeni mu je bio daljinski upravljač, iako je retko gledao televiziju i više voleo da čita, preneli su američki mediji.\nAdler je počeo da radi u elektronskoj kompaniji Zenit 1941. godine, u kojoj je ostao do 1999. godine. Zenitov daljinski upravljač bio je prvi takav uređaj u svetu, ali je najpre bio povezan kablom s televizorom. Kasnije bežične sprave komunicirale su sa televizorom posredstvom foto ćelija, ali i trpele posledice Sunčevih zraka, a Adlerov doprinos bio je u pronalasku sprave koja je zasnovana na ultrazvučnim signalima. Adler je poznat i po radu na vojno komunikacijskoj opremi tokom Drugog svetskog rata, a smatra se i pionirom u oblasti tehnologije akustičnih talasa, danas neophodnih za televiziju i kompjuterske ekrane.


Milićević (SPS): Žele da naruše dostojanstvo Skupštine – NovostiDana.rs\nMilićević (SPS): Žele da naruše dostojanstvo Skupštine\nŠef poslaničke grupe Socijalističke partije Srbije (SPS) Djordje Milićević izjavio je danas da je narušavanje ugleda i dostojanstvo najvišeg zakonodavnog tela cilj poziva upućen demonstrantima da s galerije Skupštine Srbije prate njen rad.\n„Jasan je cilj koji se želi postići: da se naruši dostojanstvo Skupštine, ali i pored tih pokušaja, Skupština će biti simbol demokratije i transparentosti u radu“, rekao je Milićević novinarima.\nOn je kazao da je iz tog zahetva potpuno jasno „ko stoji iza protesta“ u Srbiji, koje poslaničke grupe i koji predsednički kandidati.\n„Isti oni kojima osvojenih 40 posto glasova više nije dovoljno da bi prihvatili da su izgubili na izborima, već sada pokušavaju ne da jasno kažu da su izgubili, već da su navodno pokradeni, i da, kroz odredjene manipulacije, pokušaju da opravdaju svoj izborni debakl“, ocenio je Milićević.\nŠef socijalista u parlamentu je ocenio i da ti koje je naveo pokušavaju da protestima izazovu političku krizu i nestabilnost, i rekao da je „sve bilo pripremano za drugi krug izbora“.\n„Ali, pošto nema drugog kruga izbora na neki način ova politička predstava mora da se odigra do kraja“, ocenio je Milićević.\nPoslanik i lider Nove stranke Zoran Živković koji je podržao predsedničku kandidaturu Saše Jankovića, uputio je juče zahtev da se za 48 demonstranata omogući da s galerije prate rad Skupštine, na šta nije dobio odgovor, te je najavio da će zahtev ponoviti.


ŠTEFAN FILE: Srbija u EU, mislim da je to realno\nŠTEFAN FILE: Srbija u EU, mislim da je to realno\nEvropski komesar za proširenje Štefan File rekao je danas u Beogradu da Brisel podržava evropski put Srbije i naglasio da su na tom putu tri glavna prioriteta – ekonomski oporavak zemlje i reforme, uvođenje vladavine prava i normalizacija odnosa sa Prištinom.\n„Pre nekoliko dana obeležili smo desetogodišnjicu najvećeg proširenja EU. Evropske integracije Srbije su 2004. izgledale kao daleka budućnost a danas je to očigledna izvesnost. Uveren sam da Srbija ima sposobnost da tu mogućnost učini stvarnošću“, naglasio je File.\nNikolić je istakao da je File čovek koji je za vreme svog mandata izmenio sliku o Srbiji i da je sve vreme jasno izražavao posvećenost i podršku tome da Srbija postane članica EU i da i druge povuče za sobom.\n„Ne očekujem da EU na bilo koji način zaustavi ono što je Srbija postigla u evropskim integracijama. Personalna rešenja su na EU, a ispunjavanje obaveza na nama“, poručio je Nikolić.\nBAJDEN ŠALJE PET PREKALJENIH DIPLOMATA ZA ZAPADNI BALKAN! Svi pričaju srpski i dolaze da REŠE PROBLEM KOSOVA!


Pentagon sprema vojnu intervenciju na Filipinima - 08.08.2017, Sputnik Srbija\nSjedinjene Američke Države nameravaju da otpočnu vojnu operaciju u kojoj će Ratno vazduhoplovstvo te zemlje izvesti vazdušne napade na pozicije DAEŠ-a na... 08.08.2017, Sputnik Srbija\n07:42 08.08.2017 (Osveženo: 08:41 08.08.2017)\n© US Air Force Lovac F-35\nSjedinjene Američke Države nameravaju da otpočnu vojnu operaciju u kojoj će Ratno vazduhoplovstvo te zemlje izvesti vazdušne napade na pozicije DAEŠ-a na teritoriji Filipina, javila je televizija En-Bi-Si, pozivajući se na izvore u Ministarstvu odbrane zemlje.\nPlan Pentagona bi mogao da bude predstavljen danas. Prema podacima izvora američke televizije, predlaže se da se u operaciji koriste dronovi.\nAko plan bude odobren, američka vojska bi mogla da izvodi akcije protiv militanata DAEŠ-a na Filipinima koji predstavljaju pretnju za saveznike SAD u Pacifičkom regionu, među kojima su i oružane snage te azijske ostrvske zemlje.\nKako je saopštio portparol Pentagona Džef Devis, Vašington sarađuje sa Manilom u borbi protiv terorizma već 15 godina. U ovom trenutku na Filipinima se nalazi mala grupa američkih vojnika koji pružaju podršku zemlji u borbi protiv militanata DAEŠ-a.\nJuče je državni sekretar SAD Reks Tilerson, koji je doputovao u Manilu na samit ASEAN-a, naglasio da Vašington razmenjuje obaveštajne podatke sa Manilom i da joj je ustupio nekoliko lakih aviona i dronova za vazdušno izviđanje. Pored toga, Vašington daje preporuke o strategiji borbe protiv ekstremista, dodao je on.


Niška televizija » Zimska služba spremno dočekuje padavine (VIDEO)\nObjavljeno 11.12.2014. 11:52\nGrad Niš ove zime raspolaže spremnom mehanizacijom i dovoljnom količinom industrijske soli za odžavanje gradskih saobraćajnica.Meteorolozi već ove nedelje najavljuju snežne padavine, a u gradskom štabu za vanredne situacije podsećaju da čišćenje snega i leda sa niških ulica i trotoara nije samo obaveza radnika Zimske službe, već je to i zakonska obaveza građana, vlasnika poslovnog prostora i skupština stanara.\nPored mehanizacije i ljudstva Javno-komunalnog preduzeća „Medijana“, ove zime će i mehanizacija MD „Gradnje“ održavati gradske i lokalne saobraćajnice, kaže Žarko Ranković, gradski većnik i zamenik komandanta Gradskog štaba za vanredne situacije.\nSneg koji najavljuju meteorolozi neće iznenaditi radnike zimske službe, ali može iznenaditi pojedine vlasnike poslovnih prostora i skupštine stanara stambenih zgrada u centru grada. Stoga u Gradskom štabu za vanredne situacije pozivaju i građane na saradnju, jer mehanizacija zimskih službi nije u stanju da ukloni sneg i led sa svih ulica i trotoara.\nU gradskom štabu zimskih službi održavanja apeluju na žitelje pojedinih ulica, kao što su Mokranjčeva, Njegoševa i Durmitorska, da svoja vozila ne ostavljaju na kolovozu i trotoaru, jer to otežava rad mehanizacije za raščišćavanje snega.


Opština Vlasotince: Odložena javna rasprava o MHE zakazana za sredu | Nova Ekonomija\nFoto: Wikipedia/ User:Vl\nOpština Vlasotince saopštila je da odlaže javnu raspravu o mini-hidroelektranama, koja je trebalo da se održi u sredu, iz kako se navodi, epidemioloških razloga.\nO novom terminu, kako se naglašava, građani će biti naknadno obavešteni.\nNa javnu raspravu je inače, podržavajući aktiviste grupe „Bitka za Vlasinu“ pozvala organizacija Građanski front Vlasotince.\nGrađanski front Vlasotince saopštio je da se pridružuje borbi za sprečavanje dalje uzurpacije i uništenja prirodnih resursa i dobara u toj opštini od strane političko-kriminalnih interesnih grupacija.\nOni podsećaju i da su nakon javne rasprave 2019. godine o štetnom uticaju MHE odbornici opštine Vlasotince usvojili su Odluku o promeni Prostornog plana sa ciljem izbacivanja svih potencijalnih lokacija MHE, a rok za realizaciju bio je jedna godina.\nŠTA SE DOGODILO SA PROSTORNIM PLANOM OPŠTINE\nProcedura promene Prostornog plana opštine Vlasotince nikada nije pokrenuta i prostorni plan nije promenjen, podsećaju u toj organizaciji i naglašavaju da su nastavljani radovi na izgradnji MHE Suknari na reci Bistrici.\nPrema njihovim rečima, ubrzo nakon toga drugi investitor podneo je organima lokalne samouprave Studiju o proceni uticaja na životnu sredinu MHE Besko na Kozaračkoj reci.\n„Čelnici lokalne samouprave opštine Vlasotince nemaju ni želju niti političku volju da spreče dalju uzurpaciju reka na teritoriji opštine. Neki od njih su i direktno odgovorni za ekološki genocid nad našim rekama u prethodnim godinama“, navodi se dalje u saopštenju.\nDodaje se i da će se bez borbe za očuvanje reka najverovatnije doći u da se reke gledaju samo na starim razglednicama i fotografijama.\nDodajući da borba protiv MHE nema nikakve veze sa politikom, iz Građanskog fronta Vlasotince pozivaju sve građane da u sredu, 23. septembra, u 11h budu prisutni na javnoj raspravi u sali Skupštine opštine Vlasotince.\nPovrtari na jugu Srbije bacaju tone kupusa zbog niske otkupne cene


Miloš Đošić | 12. avg 2020.\nPredsednik Udruženja novinara Srbije Vladimir Radomirović, odgovarajući na pitanja građana, istakao je da privatno čita sve medije, ali da mu najviše nedostaju ozbiljne analize i poređenja sa svetom.\nGrađani su protekle nedelje imali priliku da postave pitanja predsedniku UNS-a – najstarijeg novinarskog udruženja u Srbiji.\n„Udruženje novinara Srbije je pružilo kolegama svu potrebnu profesionalnu pomoć i podršku tokom izveštavanja sa protesta. Potrudili smo se da svima koji su napadnuti obezbedimo pravnu pomoć i advokate, kako bismo što pre došli do počinioca tih napada, uključujući i napade policajaca na naše kolege“ – izjavio je Radomirović.\nKomentarišući rad medija za vreme epidemije, on je ocenio da su izveštavali pod uticajem politike.\n„Politika je i tu umešala svoje prste, pa su mediji uglavnom izveštavali u skladu sa svojim političkim opredeljenjima, a ne u skladu sa interesom javnosti“ – rekao je Radomirović.\nŠta je predsednik UNS-a rekao o zastupljenosti ćirilice u onlajn medijima i koliko je cenzura prisutna, pogledajte na Instagram stranici lista Danas:\nNa vaša pitanja odgovarao je predsednik @unsrbija Vladimir Radomirović. #Mediji #UNS #Novine #listDanas\nA post shared by Dnevni list Danas (@danas.rs) on Aug 11, 2020 at 2:03am PDT\nOtvoreno pismo UNS-a: Omogućite novinaru Gvozdenu Zdraviću da prati rad Skupštine opštine Aleksandrovac\nUNS Vladimir Radomirović\n← Mitrović reagovao na tvrdnje Obradovića: To su gnusne laži i izmišljotine\nIstinomer „Fakat“: Siniša Mali o spisku Uprave za sprečavanje pranja novca →


Planinska vila sa 3D perforiranom metalnom fasadom - Gradjevinarstvo.rs\nIzbegavajući tradicionalne fasade od drveta i kamena koje krase većinu planinskih kuća, arhitektonski biro Zdenek Trefil je obložio ovu planinsku vilu sa 3D perforiranim, valovitim metalnim fasadnim panelima.\nDizajn stvara pametnu barijeru protiv sunca i vetra, delujući kao neka vrsta drugog omotača drvenoj potkonstrukciji, uvećevajući pasivnu stranu vile. Cela struktura se nalazi na podijumu koji je napravljen od gabijonskih zidova koji su ispunjeni kamenjem.\nKuća, koja se zove Vila u Beskidi planinama, nalazi se u Češkoj i izgrađena je korišćenjem tradicionalnih lokalnih građevinskih tehnika koje su besprekorno pomešane sa modernom tehnologijom, uključujući i unakrsno-lamelirane drvene panele i noseće grede od nerđajućih čelika.\nUnutrašnjost je projektovana na osnovu koncepta pod nazivom „plan libre“, u kojem su svi privatni prostori orijentisani ka jugu, dok su ulazni deo i javne površine okrenute ka severu. Veliki prozori omogućavaju prodor dosta sunčeve svetlosti, a najjače sunce se filtrira kroz metalnu fasadu.\nKuća je projektovana sa principima pasivne kuće, koristeći solarno grejanja za vodu i toplotne pumpe sa centralno grejanje u kući. Sav nameštaj je specijalno dizajniran i izrađen po meri za potrebe vile.


Dodik uputio telegram saučešća Putinu zbog žrtava avionske nesreće - Prnjavorski informativni portal\nDodik uputio telegram saučešća Putinu zbog žrtava avionske nesreće\nPredsjednik Republike Srpske Milorad Dodik uputio je telegram saučešća predsjedniku Ruske Federacije Vladimiru Putinu povodom avionske tragedije u Rusiji.\n“Povodom teške avionske tragedije, pada aviona Ministarstva odbrane Rusije, u kojoj su živote izgubili ruski državljani, porodicama nastradalih, svim građanima Ruske Federacije i Vama lično u ime građana Republike Srpske i svoje lično ime upućujem izraze najdubljeg saučešća”, napisao je predsjednik Dodik u telegramu saučešća.\nOn je rekao da je sve građane u Republici Srpskoj duboko potresla tužna vijest o ovoj strašnoj nesreći i pogibiji velikog broja ruskih državljana, koji predstavlja nenadoknadiv gubitak za njihove porodice, ali i za čitavu Rusiju, saopšteno je iz kabineta predsjednika Srpske.\n“Molim Vas da porodicama nastradalih prenesete izraze najiskrenijeg saučešća zbog bola koji ih je zadesio”, navedeno je u telegramu saučešća predsjednika Republike Srpske. Transportni avion ruske vojske srušio se u Crno more sa 92 putnika i člana posade koji su bili na putu ka Siriji i najvjerovatnije nema preživjelih.\nPao 107 puta na vozačkom ispitu


B92 - 23.10.2018\nFBI i policija odgovorili su na poziv upućen sa adrese u blizini doma američkog milijardera Džordža Sorosa. Dojavljeno je da je u poštanskom sandučetu pronađena naprava za koju se sumnja da je eksploziv, saopštili su zvaničnici.\nSAD, dojava o eksplozivu blizu Sorosove kuće\nRTS - 23.10.2018\nAmerički Federalni istražni biro i policija odgovorili su na poziv upućen sa adrese u blizini doma američkog milijardera i filantropa Džordža Sorosa, zbog dojave da je u poštanskom sandučetu pronađen ...\nNovi Magazin - 23.10.2018\nAmerički Federalni istražni biro (FBI) odgovorio je na poziv zbog sumnje da je u jednom poštanskom sandučetu nedaleko od kuće milijardera i filantropa Džordža Soroša pronađen eksploziv. Policija je saopštila da je sumnjiv paket pronađen juče u mestu Katona, u američkoj državi ...\nATENTAT NA SOROŠA?! Policija na terenu, pronađena eksplozivna naprava u njegovoj kući u Vestčesteru! (VIDEO)\nEspreso - 23.10.2018\nIz policije u Bedfordu je saopšteno da su pozvani nakon što je jedan od zaposlenih u Soroševoj rezidenciji otkrio sumnjivi paket Eksplozivna naprava pronađena je u ponedeljak uveče po lokalnom vremenu u poštanskom sandučetu u kući milijardera Džordža Soroša u njujorškom okrugu ...\nKurir - 23.10.2018\nPrema navodima medija, bomba nije eksplodirala, a lokalni tehničari "proaktivno su je detonirali". "Zaposleni u rezidenciji otvorio je paket, i pronašao ono za šta se sumnja da je eksplozivni uređaj. Zaposleni je odložio paket u šumu i nazvao policiju", navodi lokalna policija u ...\nMondo - 23.10.2018\nEksplozivna naprava pronađena je u poštanskom sandučetu u neposrednoj blizini kuće milijardera Džordža Soroša u Njujorku, objavio je list "Njujork tajms", pozivajući se na policiju. Policija je došla kasno sinoć na lice mesta u kvart Katona, nakon što su primili poziv o ...\nBizLife - 23.10.2018\nKako javlja Njujork Tajms, u poštanskom sandučetu milijardera Džordža Soroša pronađena je bomba koju su pripadnici policije Njujorka detonirali u obližnjoj šumi. Bombu je otkrio zaposleni u Sorošovoj rezidenciji i izmestio bombu, nakončega je poslao policiju.\nRTV - 23.10.2018\nFederalni istražni biro i policija odgovorili su danas na poziv upućen sa adrese u blizini doma američkog milijardera i filantropa Džordža Soroša, zbog dojave da je u poštanskom sandučetu pronađena naprava za koju se sumnja da je eksploziv, saopštili su zvaničnici.\nNovosti - 23.10.2018\nAmerički Federalni istražni biro (FBI) odgovorio je na poziv zbog sumnje da je u jednom poštanskom sandučetu nedaleko od kuće milijardera i filantropa Džordža Soroša pronađen eksploziv Američki Federalni istražni biro (FBI) odgovorio je na poziv zbog sumnje da je u jednom ...\nSrbija Danas - 23.10.2018\nPrema navodima medija, bomba nije eksplodirala, a lokalni tehničari "proaktivno su je detonirali". - Zaposleni u rezidenciji otvorio je paket, i pronašao ono za šta se sumnja da je eksplozivni uređaj. Zaposleni je odložio paket u šumu i nazvao policiju - navodi lokalna policija ...\nTelegraf - 23.10.2018\nPolicija je saopštila da protivteroristička jedinica FBI-a istražuje slučaj, ali niko od nadležnih nije želeo da otkrije da li je ta naprava zaista eksplozivna Federalni istražni biro i policija odgovorili su danas na poziv upućen sa adrese u blizini doma , zbog dojave da je u ...\nBlic - 23.10.2018\nEksplozivna naprava pronađena je u ponedeljak u poštanskom sandučetu ispred kuće Džorža Soroša u Okrugu Vestčester, u Njujorku objavili, navode mediji pozivajući se na lokalne vlasti. Prema navodima medija, bomba na svu sreću nije eksplodirala, a lokalni tehničari su je ...\nVesti Online - 23.10.2018


Bez struje pet sela u mjesnoj zajednici Bare | Palelive.com\nPočetna Regija Sokolac Bez struje pet sela u mjesnoj zajednici Bare\nBez struje pet sela u mjesnoj zajednici Bare\nSOKOLAC – Bez struje je, zbog snježnog nevremena, pet sela u sokolačkoj mjesnoj zajednici Bare, a ekipe “Elektrodistribucije” su na terenu i rade na otklanjanju kvara, rečeno je Srni u Radnoj jedinici ovog preduzeća na Sokocu.\nU ovom preduzeću Srni je rečeno da su njihove ekipe juče radile tokom cijelog dana na otklanjanju kvara na dijelu dalekovoda Kaljina, koji je prouzrokovan jakim vjetrom i snježnim padavinama i da taj posao nastavljaju i danas.\nMonteri su, kako navode, juče oko 17.00 časova uspjeli da vrate pod napon sve trafostanice na dalekovodu Kaljina, sa koga se snabdijeva i mjesno područje Bare, ali je nakon 45 minuta došlo do novog iskakanja četiri trafostanice sa kojih se napajaju potrošači u pet sela.\nU sokolačkoj “Elektroditribuciji” kažu da su monteri na terenu jutros od 7.00 časova, rade na otklanjanju kvarova po veoma teškom vremenu, sa snijegom uz jake udare vjetra i da nastoje da do kraja radnog vremena otklone kvar.\nPrema riječima stručnog saradnika za lokalne puteve opštine Sokolac Milanka Dobrilovića, na području ove lokalne zajednice do sada je od snijega očišćeno dvije trećine lokalne putne mreže.\nOn tvrdi da je mehanizacija za čišćenje puteva na terenu i da se danas pored prigradskih naselja radi i na udaljenim mjesnim područjima.\nPrema programu zimskog održavanja ulica, naselja, lokalnih i nekategorisanih putnih pravaca na području opštine Sokolac za 2019. godinu, ukupna dužina saobraćajnica za čišćenje snijega je 324 kilometra, od čega se u prvom prioritetu čisti 71 kilometar, u drugom 66, a u trećem prioritetu 186 kilometara.\nOdržavanjem puteva u zimskom periodu na području Sokoca povjereno je preduzeću “Romanijaputevi” uz angažovanje tri kooperanta po potrebi.\nU preduzeću vodovod i kanalizacija “Vrelo Bioštice” kažu da su ekipe za održavanje obišle dio mreže na mjesnom području i crpne stanice na vodosistemima, te utvrdili da nema kvarova i da je vodosnabdijevanje potrošača na području opštine Sokolac za sada uredno.\nVisina snijega na Sokocu jutros u 7.00 časova bila je 29 centimetara, a snijeg i dalje pada.\nPrethodni članakČišćenje snijega zadovoljavajuće, uprkos problemima\nNaredni članakOprezno preko prevoja, obavezna zimska oprema


Vučić: Idem na odmor kad prodamo Železaru – Semendria\nVučić: Idem na odmor kad prodamo Železaru\n06. april 2016. PRIVREDA – Izvor: N1info – Premijer Srbije Aleksandar Vučić izjavio je da očekuje da ugovor o prodaji Železare Smederevo kineskoj kompaniji Hestil bude potpisan za nekoliko dana i da Evropska unija neće imati primedbi na ugovorene uslove prodaje. On je dodao da će se, ako se realizuje prodaja, odmah osetiti boljitak i da ide na odmor nakon potpisivanja.\n“Ponuda Hestila je veoma dobra, nadam se da neće biti nekih nepredviđenih stvari”, rekao je Vučić novinarima na Aerodromu Batajnica.\nVučić je objasnio da Brisel traži da država ne subvencioniše železare koje imaju problem zbog niske cene čelika.\n“Jedna mediteranska zemlja je dala 760 miliona evra za svoje čeličane i nije dobila odgovor Brisela. Nadamo se da ćemo imati podršku iz Brisela i ako završimo prodaju Železare u Srbiji će biti sve drugačije”, kazao je Vučić.\nOn je dodao će uspešno poslovanje Železare imati veliki uticaj na rast bruto domaćeg proizvoda (BDP) koji ove godine može da bude značajno veći od planiranih 1,75 odsto, a sledeće od 3,5 do četiri procenta, što bi Srbiju približilo standardu života u EU.\nVučić je kazao da Hestil planira da u naredne dve godine u Železaru investira 980 miliona dolara, od čega 60 odsto u prvoj godini.\n“Jedva čekam da stavimo potpis na ugovor o prodaji Železare i posle toga mogu da idem na odmor”, kazao je Vučić.\n« I kod kupovine Železare “đavo je u detaljima”, nepoznatim\nBezočni prevaranti, lagali da imaju bolesno dete »


Najavio je Štefanek da se neće takmičiti na Olimpijskim igrama 2021. u Tokiju i iskoristio priliku da se iz aktivnog bavljenja sportom povuče u Beogradu.\nNa Svetskom kupu je rvač izgubljen u četvrtfinalu od Nazira Abdulaeva i ovo takmičenje će mu biti poslednje u karijeri.\nNavodno je meč Štefaneka i Abulaeva bio sporan zbog sudijskih odluka, ali je na kraju pripao Rusu.\nSrbin će ipak u nedelju imati šansu da dođe do još jednog odličja u bogatoj karijeri.\nDavor Štefanek je 2016. sa Olimpijskih igara u Riju Srbiji doneo zlato, srebro i bronzu je osvajao na Svetskom prvenstvu i tri srebra i dve bronze na Evropskom prvenstvu.


EU osudila nasilje u albanskom parlamentu\nDimne bombe na sjednici albanskog parlamenta\nEvropska unija je danas osudila nasilje albanskih opozicionih poslanika tokom glasanja o izboru privremenog državnog tužioca.\nEU je pozvala političke partije u Albaniji da "budu partneri u sprovođenju važnih reformi ključnih za albansku želju da se pridruži Uniji", navodi AP.\nOpozicioni poslanici jučer su bacali dimne bombe u parlamentu, dok su se njihove pristalice sukobile s policijom ispred zgrade, suprotstavljajući se izboru privremenog državnog tužioca koji smatraju neustavnim.\nUprkos nasilju opozicije, vladajuća većina uspjela je izabrati Artu Marku za vršioca dužnosti državnog tužioca sa 69 glasova Socijalističke partije, poslije čega je, u oblaku dima, Marku položio zakletvu.\nAlbanija, članica NATO od 2009. godine, ima status kandidata za članstvo u EU od 2014. godine i nada se da će sljedeće godine otvoriti pregovore o članstvu u Uniji.


Radio TV Stara Pazova - Pokrajinski sekretarijat opredelio 12 miliona lokalnim samoupravama za nabavku protivgradnih raketa\nPokrajinski sekretarijat opredelio 12 miliona lokalnim samoupravama za nabavku protivgradnih raketa\nU cilju podizanja nivoa efikasnosti protivgradne zaštite na teritoriji AP Vojvodine u 2017. godini, Pokrajinski sekretarijat za poljoprivredu, vodoprivredu i šumarstvo opredelio je preko 12 miliona dinara na konkursu namenjenom lokalnim samoupravama.\nKako je istakao resorni sekretar Vuk Radojević, reč je o meri agrarne politike, koju Sekretarijat u ovoj godini prvi put primenjuje. On je naveo i da će ova mera koja je strateška, biti nastavljena i u 2018. godini, u cilju očuvanja useva na vojvođanskim poljima. Među korisnicima ovih sredstava iz pokrajine je i Opština Stara Pazova. Prosečno se u Srbiji beleži 110 dana sa razvojem potencijalno gradonosne oblačnosti i grad kao elementarna nepogoda nanosi godišnje milionske štete na usevima. U cilju podizanja nivoa efikasnosti protivgradne zaštite na teritoriji AP Vojvodine, Pokrajinski sekretarijat za poljoprivredu, vodoprivredu i šumarstvo opredelio je preko 12 miliona dinara bezpovratnih sredstava lokalnim samoupravama za nabavku protivgradnih raketa. Sredstva je dobila 21 lokalna samouprava sa teritorije Vojvodine, među kojima i Opština Stara Pazova. Ova sredstava trebalo bi da budu dovoljna, da se spremno dočeka predstojeća sezona.Oko 30 hiljada hektara obradivog zemljišta na teritoriji opštine Stara Pazova od elemantarnih nepogoda brani 10 protivgradnih streleca, rapoređenih u 5 protivgradnih stanica


Kako prenosi "NBC" , reper je rekao da banda ubija, pljačka i reketari.\n- Vi znate da je Kardi B upletena u ovo? - upitao je Tekashijev advokat koji je naveo da je sve što njegov klijent priča istina, kao i da je Kardi B ranije živela u Bronksu, najopasnijoj četvrti u Njujorku, i da je potvrdila da se ranije družila sa nekim članovima mafije.\n- Mi u Bronksu znamo kako da se obračunamo sa hejterima. Nemojte da se šalite sa mnom jer ništa mi nije sveto - jednom prilikom je izgovorila reperka kada je potvrdila da se šesnaest godina družila sa momcima iz pomenute bande, ali da ona sama nikada nije bila njihov član.\nReperka se pre nekog vremena našla na sudu jer je optužena da je u vreme pre nego da je postala poznata igrala kao striptizeta, mamila muškarce u svoju sobu, a potom ih pljačkala i terala da uzimaju nedozvoljene supstance.


Podseća na pomorandžu, ali se od nje razlikuje po tome što se jede s korom i ima nešto drugačiji ukus\nKiselija nego pomorandža, ovalnog oblika i prilično sitna, kumkvat je jedna od biljaka iz porodice citrusa čiji nam je izgled najneobičniji, ali neka vas to ne obeshrabri — ako ste u prilici da je uvrstite u svoju ishranu, obavezno to učinite!\nOva nesvakidašnja biljka potiče s juga Kine, a svoj latinski naziv Fortunella japonica dobila je po britanskom botaničaru Robertu Fortunu, koji je sredinom 19. veka predstavio Evropljanima kumkvat. Kinezi ga nazivaju i džin-džu, što znači "daj prijatelju poklon", s obzirom na to da se ova biljka kao sobna u saksijama donosi na dar. Poznata je još i kao "kineska zlatna pomorandža" ili "mala pomorandža".\nIpak, kumkvat se dosta razlikuje od citrusa koji nam je najbolje poznat — njegova kora je jestiva i vrlo mekana, po čemu je jedinstven u svojoj porodici, a ukus mu je kiseliji.\nU svetu se uzgajaju četiri vrste ove biljke: nagami, marumi, meiva i hongkonški divlji kumkvat, a do koje god da dođete možete računati na obilje hraniljivih materija! On sadrži visok nivo vitamina C, zbog čega jača imuni sistem, štiti od gripa, prehlade i brojnih infekcija, a tu su i karoten, tanin, zeksantin i pektin, zahvaljujući čemu se smatra korisnom namirnicom u prevenciji kancera. Tu je i kalijum, koji održava nivo tečnosti u organizmu i zdravlje kardiovaskularnog sistema, kao i Omega-3 masne kiseline i Omega-6 masne kiseline. Kao da sve to nije doboljno, kumkvat sadrži i riboflavin, koji ubrzava metabolizam, olakšava varenje i pomaže u mršavljenju.\nVažno je znati da se kumkvat pere s posebnom pažnjom kako bi se uklonioli eventualni ostaci hemijskih preparata, s obzirom na činjenicu da se konzumira s korom. Kada su dovoljno zreli, njegovi plodovi mogu da stoje na sobnoj temperaturi čak i do pet dana, a u frižideru do tri sedmice.\nStavite limun pored kreveta, ujutru ćete se osećati preporođeno\nTAGOVI: kumkvatzdravljeCitruszdrave namirniceZdrava hranazdrava hranapravilna ishranavitaminvitamin Ckineska pomorandžadžin-džuukusnokiseli ukussobna biljkadobne biljke za pokloncitrusna voćkahrana kao lekprirodom do zdravlja


Nove nade našeg fudbala: Nikolić odabrao mlađe omladince za dvomeč sa Švajcarcima\nSelektor mlađe omladinske fudbalsk ereprezentacije Srbije Branislav Nikolić odredio je selekciju od 18 fudbalera koju će se u dvomeču suprostaviti ekipi Švajcarske. Oba susreta igraće se u Švajcarskoj i to će biti prilika da se Nikolić uveri u formu mladića, koji su rođeni 1997. godine.\nOkupljanje reprezentativaca je u četvrtak, a na put se kreće 19. aprila.\nPrva utakmica igraće se 21. aprila od 180 sati, a revanš dva dana kasnije od 11 časova.\nOmladinska fudbalska reprezentacija Švajcarske


Tag / Milan Pavkov / Vesti online\nNovi evropski gigant zainteresovan za Pavkova\nFudbaler Crvene zvezde Milan Pavkov prvi je na listi želja Seltika, dok uprava crveno-belih nije raspoložena za transfer.\nPavkov je ušao u restoran, a tamo ga je dočekalo iznenađenje (FOTO)\nOd kako je postigao dva gola protiv Liverpula, napadač Crvene zvezde Milan Pavkov se svakodnevno sreće sa različitim načinima izražavanja zahvalnosti od strane navijača.\n“Zvezda može da prođe grupu u Ligi šampiona”\nFudbaleri Crvene zvezde u sredu igraju meč protiv Napolija u okviru grupne faze evropskog takmičenja Lige šampiona.\nMilojević pred meč sa Napolijem ima problem sa igračkim kadrom\nFudbalere Crvene zvezde očekuje važan meč u grupnoj fazi Lige šampiona, u kojem se sastaju sa Napolijem. Trener tima iz Ljutice Bogdana Vladan Milojević imaće problema oko igračkog sastava.\nPavkovmanija se nastavlja: Tetovaža koja ostaje za sva vremena (FOTO)\nMilan Pavkov i dalje je glavna tema navijača Zvezde, posle dva gola koja je dao Liverpulu u Beogradu. Tim povodom, osvanula je i tetovaža posvećena Pavkova.\n21:54 >> 21:58\nSedmostruki prvak Evrope želi Pavkova\nMilan Pavkov je konačno dočekao svojih "pet minuta" u crveno-belom dresu, i iskoristio ih na najbolji mogući način.\nMilan Pavkov dobio ulicu (FOTO)\nTop 11: Borjan na golu, Savić u odbrani i "Kejn iz Begeča" u napadu\nFudbaleri Crvene zvezde oduševili su fudbalski svet pobedom protiv Liverpula, a posebno novinare "ESPN".\nDa li je ovo najsmešniji tvit o Pavkovu?\nMilan Pavkov za samo sedam minuta postao je miljenik navijača Crvene zvezde. On je golovima u 22. i 29. minutu obezbedio pobedu timu iz Ljutice Bogdana nad Liverpulom, a o njegovim bravurama i dalje...\nUEFA zove: Glasajte za Pavkova\nJunak Zvezdine pobede protiv Liverpula među pretendentima UEFA i za najboljeg igrača i za najlepši gol četvrtog kola Lige šampiona.\nKarikatura dana: Pavkov projektilom prepolovio Liverpulove kipove\nAludirajući na karikaturalnu statuu najboljeg egipatskog fudbalera Mohameda Salaha, asa "redsa", jedan od najboljih karikaturista današnjice Omar Momani imao je svoje kreativno viđenje o junaku...


Datum objave: 14.02.2018 12:06 | Autor: mod\nPosjeta američke delegacije koju čini 19 generala/admirala, budućih lidera Oružanih snaga SAD, dio je studijske posjete programa CAPSTONE, kursa profesionalnog vojnog obrazovanja za najperspektivnije vojne i civilne službenike izvršnog nivoa, koji organizuje Nacionalni univerzitet za odbranu Sjedinjenih Američkih Država.\nDržavni sekretar Filipović izrazio je zadovoljstvo što je CAPSTONE delegacija, u okviru evropske turneje prvenstveno posjetila Crnu Goru, kao najmlađu članicu NATO saveza. S tim u vezi, Filipović je istakao da punopravno članstvo Crne Gore u Alijansi predstavlja ostvarenje primarnog spoljno-političkog cilja, ali i svojevrsnu garanciju mira i stabilnosti regiona Zapadnog Balkana, te da Crna Gora nastavlja da aktivno promoviše NATO politiku otvorenih vrata. Filipović se zahvalio gospodinu Bridlavu na podršci ukazanoj u okviru prethodnog mandata, te naglasio da su kvalitetno sprovedene reforme odbrambenog sektora i cjelokupnog crnogorskog društva rezultirale činjenicom da danas naša država daje adekvatan doprinos kolektivnom sistemu bebzjednosti, te konstantno unaprjeđuje bezbjednost svojih građana. Filipović je apostrofirao sveobuhvatnu saradnju Crne Gore i Sjedinjenih Američkih Država, ističući da SAD predstavljaju glavnog saveznika naše države u domenu nastavka sprovođenja procesa modernizacije Vojske Crne Gore, školovanja i obuke kadrova, kao i jačanja odbrambenih kapaciteta.


► Dačiću dodeljena Hilandarska spomenica\nDačiću je dodeljena Hilandarska spomenica arhimandrita Metohija i bratstva tog manastira, za dobročinstvo i pomoć u vreme obnove manastira kao i za zasluge u zaštiti i odbrani državnih i nacionalnih interesa.\nMinistar je zahvaljujući se na dodeljenom priznanju, istakao svoju ličnu spremnost, kao i spremnost Vlade Srbije da uvek kada je potrebno, pruži pomoć i podršku Hilandaru, imajući u vidu da se radi o jednoj od najvećih svetinja, ne samo za Srbiju, već i za čitav svet.\nDačić je posetio i Svetogorsku kuću koja predstavlja sedište svih svetogorskih manastira, gde se sastao sa gradonačelnikom Soluna Konstantinosom Zervasom.\nNa kraju posete Solunu, Dačić je posetio i Srpsko vojničko groblje "Zejtinlik" gde je položio venac i još jednom se poklonio senima srpskih vojnika koji su poginuli tokom proboja Solunskog fronta, navedeno je u saopštenju.\nŠef diplomatije Srbije Ivica Dačić i ministar inostranih poslova Кube Bruno Rodrigez Parilja razgovarali su danas, telefonski, o modalitetima saradnje u oblasti zdravstva i dogovorili nastavak...\nSrbija poslala avion u Tursku po naše državljane\nSrbija je jutros poslala u Tursku avion po srpske državljane, a tim avionom je prevezeno i 150 turskih državljana koji su želeli da se vrate kući, saopštilo je Ministarstvo spoljnih poslova...


Upravljanje izlaznim računima – UniDocs\nProizvodiUniDocs Business BoxUpravljanje izlaznim računima\nUniDocs Upravljanje Izlaznim Računima je modul koji obezbeđuje formiranje i obradu svih izlaznih finansijskih dokumenata (računa, odobrenja, zaduženja), kao i predračuna kao predfinansijskog dokumenta.\nUniDocs UIR (UniDocs Upravljanje Izlaznim Računima) je proizvod zasnovan na UniDocs platformi. Sistem obezbeđuje formiranje i obradu svih izlaznih finansijskih dokumenta (računa, odobranja, zaduženja), kao i predračuna kao predfinansijskog dokumenta. Svaki izlazni dokument se obrađuje do nivoa neophodnog za automatsko vođenja evidencije (Knjige) izlaznih računa, koja predstavlja jednu od obaveznih evidencija svakog preduzeća, kao i jedan od izvora za obračun PDV.\nPoslovni objekti u okviru ovog modula automatski formiraju i izlazne finansijske dokumente u obliku MS Word datoteka i automatski ih registruje i opisuje odgovarajućim skupom metapodataka u okviru UniDocs DMS. Sastavni deo modula je pregled na ekranu, kao i mogućnost štampe KIF.\nPoslovni objekti izlaznih finansijskih dokumenata su opremljeni i funkcijama za njihovu potpunu računovodstvenu obradu, koje mogu biti aktivirane ukoliko korisnik odluči da sistem proširi na računovodstvo.


Home - iRevolucija\nEdukacija Vladimir R. 0\n„Svetionik znanja“ se održava šestu godinu za redom kao društveno odgovorna manifestacija, osmišljena u cilju edukacije, obuke ali i povezivanja mladih iz cele Srbije. Kao i prethodne 3 godine, naša organizacija iRevolucija je Partner za grad Valjevo i ovom...\nDišite Pažljivo Vladimir R. 0\n08. juna, 2022. godina, Organizacija iRevolucija u okviru projekta Dišite Pažljivo je podnela lokalnoj samoupravi građansku inicijativu za implementaciju aplikacije "Plugin koji život znači"! Da građani Valjeva nisu blagovremeno upoznati sa problemima koje udišu, odavno nije tajna. Da li se...\nSamo jednom mesečno!\nOstani informisan o najnovijim dešavanjima i prijavi se na iRevolucija newsletter listu!\nPoslednje iz LAB-a\nMarija Petrović-Marković – UdahnimO2 – Prezentacija projekta medijskog portala Valjevska Posla\nAleksandar Macura – Valjevo između dve vatre – RES fondacija\nPostani deo našeg jata


Cene koje će plaćati vlasnici stanova u Novom Pazaru\nUtorak , 2018-02-13 | 13:33:49\nStanari stambenih zgrada u Novom Pazaru plaćaće mesečno po 215, odnosno 280 dinara za tekuće održavanje tih objekata, u zavisno da li imaju lift.\nNa osnovu odluke koju su usvojili odbornici u Skupštini grada, a u koju je radio Sto plus imao uvid, vlasnici garaža od sada će plaćati mesečno 129 dinara za njihovo tekuće održavanje, dok su troškovi za garažno mesto ili boks nešto niži i iznose 86 dinara.\nUsluge prinudnog upravnika stanari će plaćati mečno po 143 dinara, ukoliko žive u zgradi sa osam posebnih delova (koje predstavlja stan, poslovni prostor, garažu, garažno mesto ili garažni boks), 172 dinara u zgradama od osam do 30 posebnih delova, odnosno 201 dinar u zgradama koje imaju preko 30 posebnih delova.\nPrema poslednjim podacima Odeljenja za stambene i komunalne poslove, od 85 stambenih zgrada u Novom Pazaru stanari njih 30 su izabrali upravnike i upisali ih u registar stambenih zajednica.\nUkoliko stanari do kraja zakonskog roka ne odaberu sami upravnika, dobiće prinudnog kojeg postavlja lokalna samouprava.\nZa investiciono održavanje zgrada bez lifta Novopazarci će plaćati od oko 1,9 do 4,7 dinara po kvadratu, u zavisno od starosti stambenog objekta, odnosno u zgradama sa liftom od oko 2,4 do 6,1 dinar po kvadratu.\nStanari će za investiciono održavanje garaža plaćati od oko 1,1 do 2,8 dinara po kvadratu, odnosno za garažno mesto ili boks od oko 0,7 do 1,9 dinara po kvadratu, u zavisnosni od starosti zgrade.\nU obrazloženju ove odluke se navodi da je ona doneta na osnovu primene Zakona o stanovanju i održavanju zgrada, te da su troškovi za održavanje zemljišta uključeni u iznos troškova održavanja zgrade.\nStanari će ove novčane iznose uplaćivati na žiro račun zgrade, a najkasnije do kraja tekućeg za prethodni mesec. U protivnom im prete prunudna naplata i kazne.


BUDUĆNOST POSTAJE SADAŠNJOST - FK BORAC BANJALUKA FK Borac Banjaluka\nObjavljeno: 28.05.2022. u 12:37\nBUDUĆNOST POSTAJE SADAŠNJOST\nFK Borac, sa ponosom, obavještava javnost da u narednom periodu kreće realizacija niza projekata koji za cilj imaju unapređenje infrastrukture na Gradskom stadionu u Banjaluci.\nFK Borac naredne sedmice, u saradnji sa FS BiH, započinje potpunu rekonstrukciju glavnog terena nakon kojeg će naš Gradski stadion dobiti najsavremeniju hibridnu podlogu.\nOvaj projekat jedan je od najznačajnijih infrastrukturnih poduhvata u klupskoj istoriji dugoj skoro čitav vijek.\nZa naš klub ovo je revolucionaran trenutak i trenutak kada budućnost postaje sadašnjost.\nHibridna podloga je najmodernija tehnološka inovacija koja se koristi u svijetu fudbala i sportske infrastrukture, pa će se naš klub i naš Gradski stadion dičiti travnatim tepihom poput onog na najpoznatijim evropskim stadionima.\nNaši fudbaleri dobiće najsavremenije uslove za rad i odigravanje utakmice, pa će tako dosanjati snove svih ranijih „Borčevih“ generacija.\nPotpunom rekonstrukcijom terena na Gradskom stadionu, i naši navijači dobiće potpuno novi ugođaj za gledanje utakmica voljenog kluba.\nSlika koju smo do sada mogli da vidimo preko „malih ekrana“ na najvećim evropskim utakmicama, od sada postaje slika koju ćemo gledati na Gradskom stadionu na svim utakmicama FK Borac.\nUlaganje u infrastrukturu je ulaganje u budućnost, zato FK Borac želi da se zahvali Fudbalskom savezu i predsjedniku Vici Zeljkoviću na velikom naporu uloženom da se realizuje ovako značajan projekat.\nUvjereni smo da ćemo rekonstrukcijom terena podići kvalitet igara naših fudbalera i da ćemo dodatno osnažiti i oplemeniti rad omladinskih selekcija i privući novu armiju mališana u crveno plave redove, te da će od svega najveći benefit imati naši vjerni navijači koji će se radovati budućim pobjedama gledajući svoj Borac u uslovima vrijednim najvećih fudbalskih takmičenja.\nSvi kojima je FK Borac u srcu mogu da budu ponosni što su dio trenutka koji će zlatnim slovima ostati ispisan u klupskoj istoriji i što naš klub, kako mu se bliži stoti rođendan, ide krupnim koracima naprijed na svim nivoima.\nUz potpunu rekonstrukciju glavnog terena, FK Borac završiće i sve neophodne radove na postavljaju kapija sa elektronskim čitačima karata, a na Gradski stadion stiže i novi semafor.\nNakon što svi planirani projekati budu realizovani, a FK Borac uložiće maksimalne napore da to bude do kraja jula, Gradski stadion u Banjaluci dobiće sve uslove za nesmetano odigravanje utakmica grupne faze Lige konferencija i Lige Evrope.\nGrupna faza evropskog takmičenja i dalje je san, ali nekoć smo snivali i novi teren, šampionsku titulu i evropske utakmice.\nZa naš Borac!